Koronavírus terjedése: Mégsem csak cseppfertőzéssel terjed a koronavírus
Egyre több áldozatot szed a Vuhanból elindult koronavírus egy új alfaja, és ezzel együtt egyre nagyobb a pánik is világszerte, hiszen a vesztegzár ellenére a vírus tovább terjedt. Már Európában is ápolnak koronavírussal fertőzött betegeket, erről ITT írunk részletesebben. Korábban úgy tartották az orvosok, hogy csak cseppfertőzéssel terjed a vírus, de sajnos ez a feltételezés megdőlt.
A vuhani koronavírusról
A tavalyi év végén indult járvány már egészségügyi vészhelyzetnek deklarálta az Egészségügyi Világszervezet, azaz a WHO. Eddig 425 halálos áldozata van, amiből kettő kivételével, a járvány gócpontjában, illetve egy-egy haláleset a Fülöp-szigeteken, és Honkongban történt. A megfertőzöttek száma a 20 ezret is meghaladja. A korábbi tesztek, és kísérletek alapján a kór cseppfertőzés által, emberről-emberre terjed, de egy új katatás alapján ez megdőlni látszik.
Emésztőrendszeren keresztül is fertőz a koronavírus
A vuhani egyetemen több beteg székletmintájának és végbélnyílásának vizsgálatát követően jutottak erre a következtetésre. Ezek a betegek csakis hasmenésre panaszkodtak, és nem mutatkozott meg náluk a koronavírus jellemző tünetegyüttese, például a láz sem. Ebből arra lehet következtetni, hogy a vírus a széklettel, illetve szájon át került a szervezetbe. Ennek pedig a rossz higiénia, és a nem megfelelő kézmosás a legfőbb oka. Kína egyes részein ugyanis sokkal fejletlenebbek a közös mosdók, gyakoriak a nyilvános guggolós WC-k is.
Hogyan lehet a vírus ellen védekezni
A legjobb védekezés, ha különösen odafigyelsz a megfelelő higiéniára, a megszokottnál többször, és alaposabban mosol kezet. Ha lehet kerülöd a tömeget, a tömegközlekedés után mindenképpen használj kézfertőtlenítőt! Mielőtt eszel, moss kezed! Az orvosi maszkok elfogytak, amiről ITT írtunk részletesebben, de erre nincs is feltétlen szükség, hiszen Magyarországon még egyetlen megbetegedés sem történt. Ha bármilyen gyanús tünetet észlelsz azonnal fordulj orvoshoz, de valószínűleg, csak egy közönséges influenza, vagy megfájás lesz, ha nem jártál Kínában a közelmúltban.